section_heading: Životopis
paragraph_text: Kačić je bio i skaut i pomoćni trener brojnim Hajdukovim trenerima. Treneri kojima je bio pomoćnik bili su Dušan Nenković, Slavko Luštica, Branko Zebec, Tomislav Ivić i dr. sve do Joška Skoblara, s kojim je osvojen legendarni kup 1991. godine. Jednu je utakmicu vodio kao glavni trener, jer je u završnici 1973./74. glavni trener Tomislav Ivić bio kažnjen nakon jedne gužve koja se zbila na utakmici s Crvenom zvezdom na splitskom Starom placu. Kačić je vodio zadnju prvenstvenu utakmicu koja se igrala u Beogradu protiv OFK Beograda. Hajduk je pod Kačićevim vodstvom pobijedio s 0:2 i osvojio naslov.